पाएं अपने शहर की ताज़ा ख़बरें और फ्री ई-पेपरडाउनलोड करें
थाना सदर पुलिस ने नाकेबंदी के दौरान एक युवक को 18,700 रुपए की भारतीय जाली करंसी सहित काबू कर आरोपी के खिलाफ केस दर्ज किया है। थाना सदर के एसआई जसवंत सिंह पुलिस पार्टी के साथ रजापुर मोड पर गश्त पर थे। सूचना मिली कि एक युवक नंगल नारायणगढ़ के पास जाली करंसी बेचने की फिराक में है। पुलिस ने गांव की घेराबंदी कर आरोपी को भारतीय करंसी 18,700 रुपए, जिनमें 200, 100 व 50 के नोट शामिल थे पकड़ लिया। आराेपी की पहचान मनजीत सिंह पुत्र सुरिंद्र सिंह निवासी गांव मालचक्क श्री गोइंदवाल साहिब तरन तारन के रूप में हुई है। आरोपी ने पूछताछ में कहा कि वह पेशे से अष्टाम फरोश है और चंडीगढ़ किसी काम से गया था। वहां पर उसे एक आदमी मिला, जिससे उसने 10 हजार के बदले 20 हजार रुपए लिए। उनमें से 1300 रुपए रास्ते में खर्च कर दिए है। मामले की जांच कर रहे एसआई जसवंत सिंह ने बताया कि आरोपी को पूछताछ के लिए अदालत में पेश किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn